《八声甘州•听唐韩如弹琴》
清代·沈谦

自钟期死后碎瑶琴，古调向人难。正张华石上，苏公泉侧，泪血斑斓。打叠移宫换羽，袖手且盘桓。谁在东江市，霹雳重弹。
最苦长门秋怨，可为予改操，白雪幽兰。奈无端五岳，膈上心间。但从来、读骚饮酒，问傍人、此意不相关。祇博得万山俱响，风急云翻。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。